پاکستان د امریکا د نوي حکومت ’ستره ستونزه’
په اتومي وسلو سمبال پاکستان او هغه جگړه چې اوس یې لمن له افغانستان نه پاکستان ته هم پراخه شوې ده د امریکا د راتلونکي جمهور رئیس په مخکې
دلته په واشنگټن کې دوو څېړنیزو ادارو په گډهد متحده ایالاتو د نوي حکومت لپاره پیشنهادونه طرح کړي دي. په داسې حال کې چې په پاکستان کې د تشدد پیښې دوام لري،دغه موضوع د امریکا د جمهور‏ي ریاست په انتخاباتو کې د پام وړ گرځېدلې ده. د دیموکرات گوند کاندید براک اوباما وايي، که پاکستان پهخپله خاوره کې د تندروانو مخه نشي نیولای نو امریکايي قواوې باید دغه ملک ته ورواوړي او د قبایلو په سیمه کې د طالبانو او القاعده مرکزونه له منځه یوسي. دجمهوري غوښتونکو د گوند کاندید جان مکین بیا وايي، لومړی باید د پاکستان له مشرانوسره خبرې وشي. دغه څیړنیزه ډله وايي، د پاکستان د منتخب حکومت د ملاتړاو په هغه ملک کې د تندروانو پر مرکزونو باندې د حملو کولو دوې جلا مفکورې موجوديدي. ددغه ډلې یو غړی، سټیفن کوهن وايي چې پاکستان دغه حملې پرخپل حریم باندی تیری بولي. هغه وايي: "که امریکا غواړي په پاکستان کې په هغه ډولمداخله وکړي چې کړې یې ده، نو ددې کار لپاره باید قانع کوونکي دلایل موجود وي داچې موږ باید باوري یو چې ددې په نتیجه کې د طالبانو او القاعده عالي رتبه کساننیول کیږي. او زه گمان کوم که په خپلو مداخلو کې دغه موضوع په نظر کې ونیسو نوپاکستان به یې درک کړي" د پاکستان او هند د اړیکو موضوع به هم د واشنگټن دراتلونکي حکومت په ایجنډا کې شامله وي. دغه دواړه ملکونه اتومي وسله لري او له ډیر وخت راهیسې دکشمیر پر سر دښمنان دي. ماهرین وايي، که د پاکستان او هند تر منځ اړیکې ښې شي نودا کار به په افغانستان کې د ثبات د راوستلو له هڅو سره هم مرسته وکړي. په عیني وخت کې د هریټیج د څیړنیزې ادارې کارپوه، لیزاکورټیس چې ددغه څیړنیزې ډلې غړې ده، د ایران مسئله هم پر افغانستان باندې منفيتاثیر لري. هغه وايي:"ایران شاید دا کار د خپلو ستراتیژیکو منافعو یوه برخه وگڼيچې په افغانستان کې د ثبات د راوستلو لپاره دامریکا هڅې له ستونزو سره مخ کړي او دطالبانو سره مرسته وکړي" د امریکا د کانگرس د غړو بایډن او لوگر پیشنهاد دا دی چې، نوی حکومت باید د پاکستان سره په غیر پوځي برخو کې مرسته وکړي. ددغې څیړنیزې ډلې غړی، جان گسټریټ چې د امریکاد بهرنیو چارو د وزارت پخوانی مامور هم دی، وايي هغه لس میلیارد ډالره مرسته چې دبوش حکومت له پاکستان سره کړې ده، عبث تللي دي. هغه وايي، پاکستانیانو داسې فکر وکړ چې واشنگټن ددې لپارهپیسې ورکوي چې دغه جگړه ورباندې ومني چې د پاکستان خلک یې مخالفت کوي. هغه وايي:"مرسته باید د پاکو اوبو د برابرولو، د ماشومانو د تعلیم، روغتیا او د بریښنالپاره وي چې پاکستان دا وخت ورته سخت ضرورت لري". او گټه یې باید د پاکستان ټولوخلکو ته ورسیږي.